Instituto Andaluz del Patrimonio Histórico

O Instituto Andaluz do Patrimonio Histórico (IAPH) é a entidade científica da Consellaría de Cultura e Deporte da Xunta de Andalucía dedicada ó patrimonio cultural desde 1989.

Unha axencia pública que se configura como un centro que integra todas as disciplinas do patrimonio cultural: investigación do patrimonio histórico, documentación, conservación de bens culturais, restauración do patrimonio histórico, difusión e formación en patrimonio, entre outras.

O seu rexistro oficial como axente do Sistema Andaluz do Coñecemento, na clasificación concreta de Instituto de Investigación, recoñece o papel fundamental do IAPH na produción científica e o seu labor de transferencia cara ó tecido produtivo andaluz e a sociedade no seu conxunto.

O IAPH está presente nas redes nacionais e internacionais pola súa dedicación ó avance teórico, á innovación tecnolóxica e polo seu compromiso cos patrimonios emerxentes, como as paisaxes culturais, o patrimonio industrial, o contemporáneo ou a arqueoloxía subacuática.

 Funcións 
O Instituto Andaluz do Patrimonio Histórico (IAPH) é unha axencia de investigación, innovación, desenvolvemento e transferencia sobre o patrimonio cultural.

O IAPH está acreditado no Sistema Andaluz de Coñecemento como Instituto de Investigación, o que dota á entidade dunha maior calidade competitiva. A investigación sostense sobre dous importantes eixos: o Plan Andaluz de Innovación, Desenvolvemento e Investigación (PAIDI)  e o Plan Estratéxico da Cultura de Andalucía (PENCA).

Neste contexto, as súas liñas de traballo son: 
 Modernización da xestión 
 Innovación e patrimonio 
 Patrimonio como dereito e recurso para o desenvolvemento sustentable 
 Patrimonio como elemento de cohesión social

 Sedes 
 Sede central
Situada en Sevilla, no antigo mosteiro da Cartuxa de Santa María das Covas rehabilitado para a Exposición Universal de 1992.

A sede principal do IAPH atópase na Illa da Cartuxa de Sevilla, este enclave, xunto ó río Guadalquivir, tense constancia de que estivo habitado desde o século XII, época na que había un barrio oleiro musulmán, posteriormente no século XIV foi o claustro de leigos do Mosteiro da Cartuxa de Sevilla, durante o período de ocupación francesa da Guerra de Independencia (1808-14) tivo funcións de cuartel, e entre 1841 e 1982 foi fábrica de louza de Pickman.

Estes espazos de hortas, celas, almacéns, muíños son transformadas, con diverso éxito e criterio, en 1992 con ocasión  da Exposición Universal de Sevilla

No Conxunto do Mosteiro da Cartuxa, coa rehabilitación situáronse outras institucións públicas de carácter educativo e cultural, pretendendo que este enclave pasase de fábrica de cerámica a factoría cultural. O Organismo Autónomo Administrativo Centro Andaluz de Arte Contemporánea a denominada Universidade Internacional de Andalucía é unha institución pública creada pola Lei da Comunidade Autónoma de Andalucía no ano 1994, que naceu co obxectivo de contribuír á creación, desenvolvemento, transmisión e crítica da ciencia, da técnica e da cultura, mediante a docencia, a investigación coordinada e o intercambio de información científica e tecnolóxica de interese a nivel internacional e interrexional, son os organismos cos que comparte o espazo neste lugar.

 Centro de Arqueoloxía Subacuática
Situado no Balneario da nosa Señora da Palma e o Real de Cádiz desde 1998, este edificio dos anos 20 sitúase na praia da Caleta.

O Centro de Arqueoloxía Subacuática de Andalucía atópase situado sobre a gaditana praia da Caleta, no Balneario da Palma e o Real. Este edificio data dos anos 20 do século XX e tivo diversas funcións durante ese século, como son Balneario, Escola de Frechas Navais, alternou servizos de baños con usos hostaleiros e mesmo salón de celebracións.
Debido á mala calidade da súa estrutura chegouse a expoñer a súa demolición, pero foi en 1990 cando a Consellaría de Cultura da Xunta de Andalucía declarouno Ben de Interese Cultural. Unha vez finalizada a súa rehabilitación tomouse a decisión de destinalo ó seu labor actual.

 Centro de Bens Culturais e Patrimonio Mundial
O CBC-PM sitúase no Palmeiral das Sorpresas do porto de Málaga, un equipamento de lecer, lúdico e cultural situado no Porto de Málaga.

O Instituto Andaluz do Patrimonio Histórico ten un portal web que conta con máis de 5.000 páxinas de contidos especializados, 11.000 fotografías do patrimonio cultural andaluz e 900 documentos de información complementaria.

 Véxase tamén 
 Ligazóns externas 
 Web do Instituto Andaluz del Patrimonio Histórico.
 Vídeos do Instituto Andaluz del Patrimonio Histórico.

Categoría:Bens de Interese Cultural de Andalucía